
Здравейте,


Аз съм български гражданин, който работи (нает съм от британска фирма), живее и плаща данъци в Обединено кралство Великобритания и Северна Ирландия. Не съм британски гражданин, но имам settled status, позволяващ ми да прекарвам до 5 години извън UK без да изгубя правата си. Поради пандемията бих искал да прекарвам повече от 183 дни от годината в България, докато продължавам да работя в UK (дистанционно) и плащам данъци там. Ще подлежа ли на данъчно облагане и в България ако прекарвам повече от 183 дни годишно в България? 


Благодаря!


 

Данъчно облагане
================

 

Има Спогодба между Република България и Обединеното кралство Великобритания и Северна Ирландия за избягване на двойното данъчно облагане и предотвратяване отклонението от облагане с данъци на доходите и печалбите от прехвърляне на имущество (Ратифицирана със закон, приет от 43-то Народно събрание на 8 октомври 2015 г. – ДВ, бр. 81 от 2015 г. В сила от 15 декември 2015 г.) Приложима е и за данъците върху доходите на физическите лица.


Поздрави,  

адв. Николина Митова  

тел. 0898 303092




Здравейте,  

съгласно чл. 4 от Закона за данъците върху доходите на физическите лица “местно физическо лице, без оглед на гражданството, е лице:  

1. което има постоянен адрес в България, или  

2. което пребивава на територията на България повече от 183 дни през всеки 12-месечен период, или  

3. което е изпратено в чужбина от българската държава, от нейни органи и/или организации, от български предприятия, и членовете на неговото семейство, или  

4. чийто център на жизнени интереси се намира в България.  

(2) За целите на ал. 1, т. 2 лицето се смята за местно за годината, през която пребиваването надхвърли 183 дни. Денят на излизане и денят на влизане в страната се смятат поотделно за дни на пребиваване в страната.”  

ЗДДФЛ е приложим за местни лица, какъвто сте Вие съгласно горната разпоредба на чл. 4 и при реализирани доходи, подлежите на данъчно облагане съгласно ЗДДФЛ.  

Поздрави,  

адв. Николина Митова  

тел. 0898 303092


